**Referat fra generalforsamling i Katrines Venner**

**tirsdag, den 9. maj 2023**

1. **Valg af dirigent og referent:**

Merete Givskov Hansen blev valgt til dirigent og Aase Hermansen til referent.

Det blev konstateret, at generalforsamlingen var lovligt indkaldt.

1. **Aflæggelse af årsberetning for det senest forløbne år og forelæggelse til godkendelse af årsregnskab med påtegning af revisor:**

Kasserer Vibeke Hulemose aflagde årsberetning. Årsberetningen vedhæftes referatet.

Bestyrelsens beretning blev herefter godkendt.

Regnskabet blev fremlagt påtegnet med godkendelse fra revisorerne. Aase Hermansen udleverede bilag på, at hun mente, at der var en difference i regnskabet, idet Aase Hermansen mente, at der manglede kr. 534,29 på udgiftssiden, for at regnskabet stemmer i forhold til den faktiske beholdning.

Der blev kommenteret på enkelte af tallene i regnskabet.

Regnskabet blev godkendt med den bemærkning, at der skal føres en difference på udgiftssiden på kr. 534,29.

1. **Fastsættelse af kontingent:**

Bestyrelsen foreslår en bibeholdelse af kontingentet:

kr. 75 for pensionister

kr. 150 for lønmodtagere

kr. 250 for institutioner og foreninger

1. **Forslag til drøftelse fra bestyrelsen:**
2. Nye vedtægter

 Bestyrelsen havde udarbejdet udkast til nye vedtægter. Der blev kort kommenteret herpå.

De nye vedtægter blev godkendt, men under den forudsætning, at banken også kan godkende vedtægterne.

*Efter generalforsamlingen har bestyrelsen konstateret. at der ikke var taget højde for, at vedtægtsændringen ikke kunne vedtages af det fremmødte antal medlemmer af Katrines Venner, og at der derfor skulle indkaldes til en ekstraordinær generalforsamling med henblik på vedtagelse.*

*Bestyrelsen har dog besluttet at udskyde vedtægtsændringen, til der er mere klarhed om Katrines Venners fremtid.*

1. Har Katrines Venner en fremtid?

 Forud for generalforsamlingen havde bestyrelsen haft en drøftelse af, om Katrines Venner har en fremtid, da foreningens aktiviteter p.t. kun består i drift og udlejning af sommerhuset, og der ikke længere er arrangementer for foreningens mellemmer pga. manglende tilslutning hertil. Da det samtidig er blevet overordentlig svært at rekruttere medlemmer til bestyrelsen, og flere bestyrelsesmedlemmer havde tilkendegivet, at de ikke på sigt ønskede at fortsætte bestyrelsesarbejdet, hvis aktiviteterne kun består i drift og udlejning af sommerhuset, kan det være svært at se en fremtid for foreningen.

 Kenneth Vex, der sammen med Klavs Brøndum, var de eneste fremmødte medlemmer ud over bestyrelsen og revisor, mente, at det var ærgerligt, hvis foreningen ikke skulle fortsætte, og dette var bestyrelsen og revisor enige i, men på det foreliggende grundlag blev det besluttet at overlade det til den nyvalgte bestyrelse at undersøge, hvilke muligheder der er for afvikling af foreningen, herunder en eventuel overdragelse af sommerhuset til en anden forening eller salg af sommerhuset, og hvad de skal ske med foreningens pengebeholdning i øvrigt.

 Spørgsmålet om foreningens fremtid tages op igen på næste års generalforsamling.

**5. Indkomne forslag fra medlemmer:**

Der var ingen indkomne forslag.

**6. Valg af formand for bestyrelsen, for så vidt denne afgår:**

Nick Vaagholt Christensen, der er menigt bestyrelsesmedlem, var ikke på valg, men overtager formandsposten i stedet for Merete Givskov Hansen, der var på valg, men ikke ønsker at fortsætte som formand. Nick blev valgt for 1 år.

7.  **Valg af 4 eller 6 medlemmer til bestyrelsen:**

Bente Hermansen og Aase Hermansen var ikke på valg.

Merete Givskov Hansen og Vibeke Hulemose blev valgt til bestyrelsen for 2 år.

Bestyrelsen vil konstituere sig på det førstkommende bestyrelsesmøde.

1. **Valg af 2 suppleanter:**

Kirsten Buhl og Vibeke Schneider, der er indtrådt som suppleant i stedet for Ulla Søndergaard, blev valgt som suppleanter for 1 år. Kirsten blev valgt som 1. suppleant og Vibeke som 2. suppleant.

1. **Valg af revisor og revisorsuppleant:**

Helge Mølbach Sørensen blev valgt som revisor og Hans Nørgaard som revisorsuppleant, begge for 1 år.

1. **Eventuelt:**

Der var intet til drøftelse under dette punkt.

Som dirigent: Som formand:

Merete Givskov Hansen Nick Vaagholt Christensen